**Kings Kuopio** on vuonna 1980 perustettu kuopiolainen jalkapalloseura. Sen edustusjoukkue putosi kaudeksi 2009 Kolmoseen pelattuaan aikaisemmin 19 kautta (1989, 1991–2008) Kakkosessa. Seuran peliasu on valkomusta ja lempinimi Kuninkaat. Seura lopetti kilpailutoimintansa talvella 2009 talousongelmien takia. Erillisenä yhdistyksenä toimiva Kings juniorit ry jatkoi seuran junioritoimintaa.
Kingsin ja Kuopion Palloseuran välille solmittiin joulukuussa 2006 farmisopimus, kun Kakkosessa pelannut KuPS Akatemia päätettiin lakkauttaa. Kings teki samalla yhteistyösopimuksen Kolmosessa pelanneen Siilinjärven Palloseuran kanssa. Taustaorganisaatioon kuuluu myös Juniori Kings ry.

Kingsin kotikenttänä toimi seuran toiminnan viimeisinä vuosina Magnum-areena. Seuran yleisöennätys 2 013 on Väinölänniemen stadionilta vuoden 1998 harjoitusottelusta englantilaista Nottingham Forestia vastaan. Kings kunnostautui kansainvälisten otteluiden saralla useina muinakin vuosina. Kesällä 2003 Leicester City FC vieraili Väinölänniemen stadionilla, ja 2008 silloinen tuore UEFA Cupin mestari Zenit Venäjältä.

Kings SC
--------

Kaudeksi 2011 Kings palasi takaisin miesten sarjoihin, nyt nimellä Kings SC. Ensimmäisellä kaudellaan Viitosessa Kings SC ei vielä saavuttanut nousua ylemmäksi, mutta kaudella 2012 Kings SC sijoittui Viitosessa kolmanneksi ja varmisti nousun kaudelle 2013 Neloseen. Kauden 2013 sijoitus Nelosessa oli lopulta neljäs. Kaudella 2014 Kings oli Nelosessa ylivoimainen ja nousi Kolmoseen kaudelle 2015. Kaudella 2016 Kings SC sijoittui Itä- ja Keski-Suomen Kolmosessa yhdeksänneksi. Kauden 2017 alla joukkue luopui sarjapaikastaan ja anoi sarjapaikkaa Itä-Suomen Nelosesta. Kausi 2017 päättyi Itä-Suomen Nelosen voittoon seitsemän pisteen erolla toiseksi sijoittuneeseen Toivalan Urheilijoihin. Kaudella 2018 Kings tekee paluun Itä- ja Keski-Suomen Kolmoseen. Seuran joukkue määrä myös nousee kaudeksi 2018, kun edelliskaudella samassa sarjassa pelannut KuPS/2 siirtyy Kingsin alaisuuteen ja pelaa ottelunsa Kings Akatemia nimen alla.

### Edustusjoukkue kaudella 2018

(tilanne 19.4.2018)

#### Maalivahdit

* #22 Suomi Miika Ritala
* #31 Suomi Miikka Viljakainen

#### Puolustajat

* #4 Suomi Oskari Kainulainen
* #13 Suomi Eemi Piirainen
* #16 Suomi Lauri Mielonen
* #21 Suomi Aarne Sipola
* #89 Suomi Oskari Röppänen

#### Keskikenttä

* #6 Suomi Asko Vepsäläinen
* #7 Suomi Juuso Parhiala
* #9 Suomi Toni Tuuri
* #26 Suomi Jaakko Kasurinen
* #38 Suomi Ali Al-Musawi

#### Hyökkääjät

* #11 Suomi Jere Markkanen

Lakkautetut pelinumerot
-----------------------

* 05 Suomi Timo Koponen
* 10 Suomi Juha Toivonen

### Muita entisiä pelaajia

* Suomi Leo Houtsonen
* Suomi Atik Ismail
* Suomi Janne Savolainen
* Suomi Jukka Turunen

Lähteet
-------

1. 1 2 3  Hartikainen, Tapio: Kingsin tarina loppui *Savon Sanomat*.  27.1.2009. Viitattu 17.2.2009. [vanhentunut linkki]
2. ↑  Finland – Divisional Movements RSSSF. Viitattu 24.11.2008.
3. ↑  Kuopion futiskuviot uudistuvat 14.12.2006. Veikkausliiga. Viitattu 24.11.2008.
4. ↑  Kings of Kuopio 1-2 Leicester *BBC*.  26.7.2003. Viitattu 10.1.2009. (englanniksi)
5. ↑  Zenitin nuorukaiset jäivät nollille Kuopiossa[vanhentunut linkki] 8.6.2008. Savon Sanomat. Viitattu 24.11.2008.

Aiheesta muualla
----------------

* Kingsin Facebook-sivut: